
ΔΕΛΤΙΟ ΤΥΠΟΥ

Διάλεξη στο Διαχρονικό Μουσείο: «Οι Θεσσαλικοί Αγώνες ‘Ελευθέρια’ και το μεγάλο θέατρο της Λάρισας»

Την Πέμπτη 26 Μαΐου και ώρα 7.30 μ.μ. θα πραγματοποιηθεί στο Διαχρονικό Μουσείο διάλεξη του Γάλλου επιγραφολόγου Richard Bouchon, με θέμα: «Οι Θεσσαλικοί αγώνες ‘Ελευθέρια’ και το μεγάλο θέατρο της Λάρισας».
Η εκδήλωση οργανώνεται σε συνεργασία με το Γαλλικό Ινστιτούτο Λάρισας - Γαλλική Πρεσβεία.
[bookmark: _GoBack]Είσοδος ελεύθερη.
Ο Richard Bouchon διδάσκει ελληνική ιστορία και επιγραφική στο Πανεπιστήμιο της Λυών. Εργάζεται με την ομάδα της Λυών από το 1997 πάνω στην ιστορική γεωγραφία και την επιγραφική των θεσσαλικών πόλεων και έχει συμμετάσχει στην έκδοση του corpus των επιγραφών του Άτραγα και της Περραιβικής Τρίπολης, ενώ σήμερα μελετά τις επιγραφές του μεγάλου θεάτρου της Λάρισας. Επιστημονικό μέλος της Γαλλικής Σχολής Αθηνών από παλιά, είναι επίσης υπεύθυνος για την έκδοση των κειμένων των νόμων και των διαταγμάτων της πόλης των Δελφών.

ΠΕΡΙΛΗΨΗ
Οι Θεσσαλικοί Αγώνες «Ελευθέρια» και το μεγάλο θέατρο της Λάρισας
Η μελέτη επιγραφών χαραγμένων στο μεγάλο θέατρο της Λάρισας κατέστησε δυνατό να αποκαταστήσουμε, για τον 2ο αι. μ.Χ. , την ιστορία των αγώνων που διοργανώνονται στο όνομα του «Κοινού» των Θεσσαλών. Αντιπροσωπείες από όλη την Ελλάδα και από τις δύο ακτές του Αιγαίου έπαιρναν τις θέσεις τους ανάμεσα στους πολιτικούς αρχηγούς της Λάρισας και μέλη της ελίτ της πόλης. Οι εορτασμοί που γίνονταν στο θέατρο τιμούσαν ταυτόχρονα τις δύο θεότητες της Θεσσαλίας, τον Δία και την Αθηνά, και τους εκπροσώπους της αυτοκρατορικής εξουσίας της Ρώμης. Αυτές τις γιορτές της ρωμαϊκής εποχής τις διαδέχτηκε αυτή των Ελευθερίων, του αγώνα που θεσπίστηκε μετά την απελευθέρωση της Θεσσαλίας από τη μακεδονική κηδεμονία και ο οποίος προσέλκυσε, επίσης, αθλητές και μουσικούς από όλο τον ελληνικό κόσμο: μπορούμε να ανασυνθέσουμε το πρόγραμμα ολοκληρωμένο συγκεντρώνοντας πολλά ενεπίγραφα κομμάτια, που στην πραγματικότητα προέρχονται από την ίδια στήλη, έναν κατάλογο νικητών σε αυτούς τους αγώνες.

